সমাবেশে নেতৃবৃন্দ আরও বলেন, প্রধানমন্ত্রী হরতালে আল্লাহকে খুঁজে পাওয়ার প্রসঙ্গে যে বালখিল্য মন্তব্য করেছেন তা জাতির সাথে তামাশার শামিল। একটি মুসলিম সংখ্যাগরিষ্ঠ দেশের প্রধানমন্ত্রীর মুখে আল্লাহ সম্পর্কে এ ধরনের তীর্যক মন্তব্য শুধু বেমানানই নয় রীতিমত ধৃষ্টতার নামান্তর। দেশে অসংখ্য নাগরিক সমস্যা বিদ্যমান থাকা সত্ত্বেও সেদিকে নজর না দিয়ে বিরোধী মতকে দমন-পীড়নের যে মহোৎসব শুরু করেছেন তা দেশের সমৃদ্ধি ও উন্নতির জন্য পরিচায়ক নয়। দেশপ্রেমিক খোদাভীরু নেতৃত্বকে বন্দিখানায় রেখে সুখী-সম্মৃদ্ধ  দেশ ও জাতি গঠন সম্ভব নয়। তাই আমীরে জামায়াত মাওলানা মতিউর রহমান নিজামীসহ সকল রাজবন্দিকে অবিলম্বে মুক্তি দিয়ে দেশকে বিশ্বের মানচিত্রে উন্নয়নশীল মর্যাদাবান একটি রাষ্ট্র গঠনে সহায়ক ভূমিকা রাখার সুযোগ প্রদানের জন্য আমরা সরকারের নিকট জোর দাবি জানাচ্ছি।